
G R A D   S I NJ
URED GRADA
   
Klasa:100-01/23-01/1

   
Urbroj:2181-8-03-23-2
   
Sinj, 21. ožujka 2023.god.
 
  Na temelju Zaključka Gradonačelnika Grada Sinja o pokretanju inicijative za provedbu Programa javnih radova od 21. ožujka 2023.godine, Gradonačelnik Grada Sinja dana 21. ožujka 2023. godine, objavljuje
J A V N I     P O Z I V 
za prijavu kandidata za Program zapošljavanja nezaposlenih osoba u Javnim radovima na području Grada Sinja u 2023. godini

Programom javnih radova iz Mjere „Javni rad“, obuhvatiti će se projekti iz područja komunalnih djelatnosti, zaštite i očuvanja okoliša i organizacije manifestacija.

Sredstva za financiranje Javnih radova osigurava Zavod za zapošljavanje. Financira se 100% troška minimalne bruto II plaće u iznosu od 815,50 EUR ili 700,00 EUR, ovisno o stažu osiguranja. Troškovi prijevoza iznose  20 EUR mjesečno za osobe kojima je mjesto rada jednako mjestu prebivališta/boravišta. Ukoliko osobi mjesto rada nije jednako mjestu prebivališta/boravišta, dodjeljuje se trošak prijevoza u paušalnom mjesečnom iznosu od 40 EUR.
Trajanje programa: 6 mjeseci.
Broj radnika: 4
Prijaviti se mogu nezaposlene osobe iz 1. ciljane skupine utvrđene prema kriterijima Zavoda za zapošljavanje, s prebivalištem na području Grada Sinja.
1. Ciljana skupina:

Osobe u nepovoljnom položaju na tržištu rada, bez obzira na duljinu prijave u Evidenciji

· Roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva.

Prijave se podnose preko pisarnice Grada Sinja, na obrascu „Prijavnica“ uz dostavu naznačene dokumentacije. Obrazac „Prijavnica“ može se preuzeti u zgradi gradske uprave na adresi: Dragašev prolaz 24 ili na internetskim stranicama Grada Sinja www.sinj.hr.

Svi kandidati su obvezni da, na traženje Ureda, dostave dokaze o socijalnom statusu.

 Rok za prijavu otvoren je od 22. ožujka 2023. do  zaključno 29. ožujka 2023. godine.
Odluku odabiru kandidata za zapošljavanje u Javnim radovima koje inicira Grad Sinj donosi Gradonačelnik na prijedlog Socijalnog vijeća Grada Sinja.

Gradonačelnik
Miro Bulj
